
Sülysáp Város Önkormányzata Képviselő-testületének
2016. augusztus 18-án tartandó munkaterv szerinti ülésére

10. napirendhez

Tárgy: Sülysápra vonatkozó stratégiai zajvédelmi intézkedési tervjavaslatok véleményezése
Tisztelt Képviselő-testület!
A KTI Közlekedéstudományi Nonprofit Kft. (a továbbiakban: KTI) a környezeti zaj értékelésérő és kezeléséről szóló 2002/49/EK irányelvben, valamint az irányelvet a hazai jogrendbe átültető 280/2004. (X. 20.) Korm. rendeletben és a 25/2004. (XII. 20.) KvVM rendeletben előírtaknak megfelelően elkészítette a nagyforgalmú közutakra (3 millió jármű/évnél nagyobb forgalmú országos közúti szakaszok) és a nagyforgalmú vasutakra (30 000 szerelvény/évnél nagyobb forgalmú vasútvonalak) vonatkozó stratégiai zajvédelmi intézkedési tervjavaslatokat.

Az érintett szakmai szervezetekkel lefolytatott egyeztetést követően a 280/2004. (X. 20.) Korm. rendelet 11. §-ának (7) bekezdése alapján a KTI tájékoztatja az adott intézkedési tervek által érintett önkormányzatokat az (5) bekezdésnek megfelelő tartalommal. Az érintett önkormányzatok a (7) bekezdés értelmében 8 napon belül tájékoztatják a közvéleményt. A (6) bekezdés alapján az intézkedési tervjavaslattal kapcsolatos észrevételek megtételére a közzététel időpontjától számított 30 napot kell biztosítani. 
Mivel Sülysáp érintett a feladatban, minket is megkerestek ez ügyben. A lakosság részére Sülysáp Város honlapján került közzétételre a megkeresés, azzal, hogy az onkormanyzat@sulysap.hu e-mailcímen jelezhetik észrevételeiket, jelen előterjesztés keretében pedig javasolom, hogy a Képviselő-testület is tárgyalja meg a terveket.

A KTI 2016. augusztus 22. napjáig várja a véleményeket, és ezt követően azok figyelembe vételével véglegesíti az intézkedési terveket.

Kérem a tervjavaslatok szíves megtárgyalását, és a Képviselő-testület álláspontjának kialakítását.
…/2016. (VIII. 18.) ÖKT határozati javaslat

Sülysáp Város Önkormányzatának Képviselő-testülete a 280/2004. (X. 20.) Korm. rendelet 11. § (6) bekezdése alapján a nagyforgalmú közutakra és a nagyforgalmú vasutakra elkészített Sülysáp Várost érintő stratégiai zajvédelmi intézkedési tervjavaslatokat az alábbiak szerint véleményezi:…
Határidő: 2016. augusztus 22.
Felelős: polgármester

Sülysáp, 2016. augusztus 11.

Horinka László s.k.

